Oficialusis leidinys L 061 , 02/03/2002 p. 0056 - 0060



Komisijos sprendimas 2002 m. vasario 28 d. iš dalies keičiantis Sprendimus 95/233/EB ir 96/482/EB dėl gyvų naminių paukščių importavimo iš trečiųjų šalių – Bulgarijos ir panaikinantis Sprendimą 96/483/EB (pranešta dokumentu Nr. C(2002) 641) (tekstas svarbus EEE) (2002/183/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1990 m. spalio 15 d. Tarybos direktyvą 90/539/EEB dėl veterinarijos reikalavimų, reglamentuojančių Bendrijos vidaus prekybą naminiais paukščiais ir perinimui skirtais kiaušiniais bei jų importą iš trečiųjų šalių [1], su paskutiniais pakeitimais, padarytais Sprendimu 2001/867/EB [2], ypač į jos 21 straipsnį, 23 straipsnio 1 dalį, 24 ir 26 straipsnius, kadangi: (1) Komisijos sprendime 95/233/EB [3] su paskutiniais pakeitimais, padarytais Komisijos sprendimu 2001/751/EB [4], pateiktas trečiųjų šalių, iš kurių iš esmės leidžiama importuoti naminius paukščius ir inkubacinius kiaušinius, įskaitant ir bėgiojančiuosius paukščius ir jų kiaušinius, sąrašas. (2) Komisijos sprendime 96/482/EB [5] su paskutiniais pakeitimais, padarytais Komisijos sprendimu 2000/505/EB [6], pateikiama daugiau išsamių taisyklių, taikomų importuojant naminius paukščius ir inkubacinius kiaušinius, bei atitinkamiems veterinarijos sertifikatams. (3) Komisijos sprendime 96/483/EB [7] su paskutiniais pakeitimais, padarytais Komisijos sprendimu 96/628/EB [8], pateiktas trečiųjų šalių, kurioms suteikta teisė naudoti konkrečius veterinarijos sertifikatų pavyzdžius, sąrašas. (4) Bulgarija kreipėsi su prašymu leisti jai eksportuoti į Bendriją naminius paukščius ir inkubacinius kiaušinius ir pateikė būtinas garantijas. (5) 2000 m. spalio mėn. Komisijos tarnybų Bulgarijoje atliktas tikrinimas parodė, kad Bulgarijoje veikia pakankamai gerai sutvarkyta ir organizuota veterinarinių paslaugų sistema naminių paukščių veterinarijos srityje. (6) Be to, Bulgarijos veterinarijos įstaigos sugebėjo įrodyti, kad konkretūs Direktyvoje 96/482/EB nustatyti gyvūnų sveikatos reikalavimai yra vykdomi. (7) Todėl Bulgarija gali būti pagrįstai įtraukiama į Sprendime 95/233/EB pateiktą trečiųjų šalių sąrašą. (8) Kroatijai buvo leista eksportuoti naminius paukščius ir inkubacinius kiaušinius tik iš jos teritorijos nurodytų vietovių. 1997 m. rugsėjo – spalio mėnesiais ir 2000 m. spalio mėn. atlikus patikrinimus, paaiškėjo, kad regionavimas toliau nebūtinas. (9) Skaidrumo sumetimais Sprendimo 96/483/EB priede esantis sąrašas turėtų būti įtrauktas į Sprendimą 96/482/EB. Tuo pat metu pridedama Bulgarija bei visa Kroatija, nenurodant jos regionų. (10) Šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimo 95/233/EB I ir II priedai pakeičiami šio sprendimo I ir II priedais. 2 straipsnis Sprendimo 96/482/EB 2 straipsnio 1 dalis išbraukiama ir pakeičiama taip: "1. Valstybės narės leidžia importuoti: a) veislinius ir produkcinius naminius paukščius, atitinkančius pavyzdiniame veterinarijos sertifikate, pateiktame šio sprendimo I priedo II dalyje kaip A pavyzdys, nustatytus reikalavimus ir atvežamus iš trečiųjų šalių arba jų dalių, išvardytų šio sprendimo I priedo I dalies A skiltyje; b) inkubacinius kiaušinius, atitinkančius pavyzdiniame veterinarijos sertifikate, pateiktame šio sprendimo I priedo II dalyje kaip B pavyzdys, nustatytus reikalavimus ir atvežamus iš trečiųjų šalių arba jų dalių, išvardytų šio sprendimo I priedo I dalies B skiltyje; c) vienos dienos amžiaus paukščių jauniklius, atitinkančius pavyzdiniame veterinarijos sertifikate, pateiktame šio sprendimo I priedo II dalyje kaip C pavyzdys, nustatytus reikalavimus ir atvežamus iš trečiųjų šalių arba jų dalių, išvardytų šio sprendimo I priedo I dalies C skiltyje; d) skerstinus paukščius ir naminius paukščius, skirtus papildyti medžiojamųjų paukščių išteklius, atitinkančius pavyzdiniame veterinarijos sertifikate, pateiktame šio sprendimo I priedo II dalyje kaip D pavyzdys, nustatytus reikalavimus, ir atvežamus iš trečiųjų šalių arba jų dalių, išvardytų šio sprendimo I priedo I dalies D skiltyje; jeigu jie yra vežami su tinkamai užpildytu ir pasirašytu atitinkamu sertifikatu." 3 straipsnis Šios sprendimo III priedas tampa Sprendimo 96/482/EB I priedo I dalimi, o Sprendimo 96/482/EB I priedas tampa I priedo II dalimi. 4 straipsnis Sprendimas 96/483/EB panaikinamas. 5 straipsnis Šis sprendimas skirtas valstybėms narėms Priimta Briuselyje, 2002 m. vasario 28 d. Komisijos vardu David Byrne Komisijos narys [1] OL L 303, 1990 10 31, p. 6. [2] OL L 323, 2001 12 7, p. 29. [3] OL L 156, 1995 7 7, p. 76. [4] OL L 281, 2001 10 25, p. 24. [5] OL L 196, 1996 8 7, p. 13. [6] OL L 201, 2000 8 9, p. 8. [7] OL L 196, 1996 8 7, p. 28. [8] OL L 282, 1996 11 1, p. 73. -------------------------------------------------- I PRIEDAS " I PRIEDAS Trečiųjų šalių, iš kurių valstybės narės leidžia importuoti naminius paukščius ir inkubacinius kiaušinius, neskaitant bėgiojančiųjų paukščių ir jų kiaušinių, sąrašas Šis sąrašas yra esminis ir importavimas atitinka atitinkamus gyvūnų ir visuomenės sveikatos reikalavimus ISO kodas | Šalis | AU | Australija | BG | Bulgarija | BR | Brazilija | CA | Kanada | CH | Šveicarija | CL | Čilė | CY | Kipras | CZ | Čekijos Respublika | HR | Kroatija | HU | Vengrija | IL | Izraelis | LV | Latvija | NZ | Naujoji Zelandija | PL | Lenkija | RO | Rumunija | SI | Slovėnija | SK | Slovakija | TN | Tunisas | US | Jungtinės Amerikos Valstijos | " -------------------------------------------------- II PRIEDAS " II PRIEDAS Trečiųjų šalių, iš kurių valstybės narės leidžia importuoti bėgiojančiuosius paukščius ir jų kiaušinius, sąrašas Šis sąrašas yra esminis ir importavimas atitinka atitinkamus gyvūnų ir visuomenės sveikatos reikalavimus ISO kodas | Šalis | AU | Australija | BG | Bulgarija | BR | Brazilija | BW | Botsvana | CA | Kanada | CH | Šveicarija | CL | Čilė | CY | Kipras | CZ | Čekijos Respublika | HR | Kroatija | HU | Vengrija | IL | Izraelis | KE | Kenija | LV | Latvija | NA | Namibija | NZ | Naujoji Zelandija | PL | Lenkija | RO | Rumunija | SI | Slovėnija | SK | Slovakija | TN | Tunisas | US | Jungtinės Amerikos Valstijos | ZA | Pietų Afrika | ZW | Zimbabvė | " -------------------------------------------------- III PRIEDAS " I PRIEDAS I DALIS Trečiųjų šalių ar jų dalių, kurioms leidžiama naudoti A–D pavyzdžio sertifikatus, pateiktus I priedo II dalyje, pažymėtų X, sąrašas ISO kodas | Šalis | Teritorijos dalys | Naudotini sertifikatų pavyzdžiai | Veisliniai/produkciniai | Inkubaciniai kiaušiniai | Vienos dienos amžiaus paukščiai | Skerstini/papildantys bandą | A | B | C | D | AU | Australija | X | X | X | X | BG | Bulgarija | X | X | X | X | BR | Brazilija | Mato Grosso, Paraná, Rio Grande do Sul, Santa Catarina ir São Paulo valstijos | X | X | X | X | CA | Kanada | | X | X | X | X | CH | Šveicarija | | X | X | X | X | CL | Čilė | | X | X | X | X | CY | Kipras | | X | X | X | X | CZ | Čekijos Respublika | | X | X | X | X | HR | Kroatija | | X | X | X | X | HU | Vengrija | | X | X | X | X | IL | Izraelis | | X | X | X | X | NZ | Naujoji Zelandija | | X | X | X | X | PL | Lenkija | | X | X | X | X | RO | Rumunija | | X | X | X | X | SI | Slovėnija | | X | X | X | X | SK | Slovakija | | X | X | X | X | US | Jungtinės Amerikos Valstijos | | X | X | X | X | " --------------------------------------------------